**"НЯЗГАСНАЙ ЗОРКАЙ ТЫ Ў НЕБЕ РАДЗІМЫ НАВЕКІ"**

Да 130-годдзя з дня нараджэння М. Багдановіча

1.Вяд. Добры дзень усім! Добры дзень кожнаму нераўнадушнаму чалавеку, кожнаму сэрцу.

2.Вяд. Давайце скажам адзін аднаму штосьці добрае, прыемнае, адкрыем насцеж сваё сэрца прыгожаму роднаму слову, паслухаем у чуйнай цішыні трапяткое, гаючае слова, якое прыйшло да нас з глыбінь народных.

1.Вяд. У кожнай літаратуры есць паэты і пісьменнікі, якімі ганарацца нашчадкі. У беларускай літаратуры такімі былі Я. Купала, Я. Колас і Максім Багдановіч. Аб ім і пойдзе сення размова. Бо 130 гадоў таму назад 9 снежня 1891 года ў Мінску нарадзіўся чалавек незвычайнага лесу. Таленту яму было дадзена ад прыроды столькі, што ен мог бы выкрасаць ім і сення чарадзейны агонь паэзіі.

2.Вяд. Нарадзіўся М. Багдановіч у цудоўнай сям'і. Бацька Адам Ягоравіч, родам з Барысаўскага ўезда, скончыў Нясвіжскую семінарыю і стаў вучоным- этнографам, гісторыкам, эканамістам, меў багатую бібліятэку самых разнастайных кніг пра Беларусь, якімі захапіўся ў гады дзяцінства і Максім. Менавіта гэтыя кнігі абудзілі ў ім цікавасць да роднага краю, яго трагічнага лесу, яго людзей і прыроды.

1.Вяд. Маці - Марыя Апанасаўна, скончыла настаўніцкія курсы ў Пецярбургу. Валодала літаратурным талентам. У 1893 годзе ў газеце "Гродненские губернские ведомости" было надрукавана яе апавяданне "Накануне Рождества". Бацька М. Багдановіча казаў, што менавіта ў спадчыну ад маці Максіму дастаўся яго літаратурны талент. У Мінску сям'я Багдановічаў пражыла непрацяглы час. У 1892 годзе із-за хваробы бацькі сям'я пераехала ў Гродна. Там нарадзіліся ў Максіма брат і сястра. Але ў хуткім часе захварэла маці і памерла. Даглядаць дзяцей пасля смерці маці стала сястра бацькі - Марыя Ягораўна. Яна была ласкавая, добрая да дзяцей. Малы Максім яе вельмі любіў, і гэтае пачуцце засталося ў яго на ўсё жыццё. У 1896 годзе сям'я Багдановічаў пераехала ў Ніжні Ноўгарад.

2.Вяд.Вучыцца Максім пачаў з 6-ці гадоў. Да гэтага з ім займаўся бацька. У 1902 годзе Максім паступае ў Ніжгародскую мужчынскую гімназію. Калі Багдановічу споўнілася 16 гадоў, віленская газета "Наша Ніва" надрукавала яго першы твор - апавяданне "Музыка". У 17 гадоў ён ужо піша вершы, якія мы сення называем хрэстаматыйнымі.

1.Вяд.У 1908 годзе сям’я Багдановічаў пераехала ў горад Яраслаўль, куды быў пераведзены па службе бацька – Адам Ягоравіч. Максім паступіў у шосты клас Яраслаўскай гімназіі. Максімам-кніжнікам называлі Максіма Багдановіча бацька і сябры-гімназісты. Хто б і дзе не сустракаў яго, Максім заўседы быў з кнігай. Кнігі стосамі ляжалі ў яго на стале. Ен прыносіў іх з гімназічнай і з ліцэйскай бібліятэк, і ад знаемых, і з рэдакцый - адусюль, дзе толькі можна было іх даставаць.Працавітасць Багдановіча здзіўляла ўсіх.

2.Вяд. У гэты перыяд юнак сутыкнуўся з цяжкімі выпрабаваннямі. У 1908 годзе ад туберкулезу легкіх памер старэйшы брат Максіма - Вадзім. А вясной 1909 года захварэў на туберкулез і Максім Багдановіч. Бацька адвез яго ў Крым на лячэнне,што добра паўплывала на стан яго здароўя. Ен захапіўся паўдневым краем, з'явілася новае кола знаемых. Пачынаючы з 1909 года творы Максіма Багдановіча не сыходзяць са старонак газеты "Наша ніва". Сярод іх верш "Краю мой родны! Як выкляты богам...", у якім выразна прагучала тэма сацыяльнага прыгнету і нацыянальнага адраджэння беларусаў. Багдановіч заявіў аб сабе як аб песняры нядолі роднага краю і, разам з тым, шчырай веры ў лепшую будучыню.

1. Вяд. Калі Максім вучыўся ў апошніх класахЯраслаўскай мужчынскай гімназіі ён пазнаеміўся з сям'ёй свайго аднакласніка Рафаіла Кукуева. Было гэта ў 1910 годзе. Менавіта тады спасцігла Максіма Багдановіча і адзінае моцнае каханне , якое ўдалось спазнаць хлопцу, пакуль ён не згас, як свечка на ветры. Ганна Кукуева - прыгажуння, разумніца. Яна стала для Максіма ідэалам высокай красы, жаноцкасці, хараства.Багдановіч прысвяціў ёй цыкл "Мадонна", паэму "Вераніка"і шмат іншых твораў. Тая пара, калі паэт амаль штовечар праводзіў у доме Кукуевых, была самай шчаслівай у яго жыцці. Ну а зараз прагучыць песня "Вероніка", якая стала ў беларускай літаратуры сімвалам чысціні і высокасці кахання.

2.Вяд. 1911 год з'явіўся ў значнай меры пераломным ў жыцці М. Багдановіча. Пасля вучобы ў гімназіі ен наведаў Вільню, дзе пазнаеміўся са славутымі дзеячамі беларускага нацыянальна-вызваленчага руху братамі Луцкевічамі. Па іх запрашэнні М. Багдановіч амаль ўсе лета жыў у фальварку Ракуцёўшчына каля Маладзечна. Да гэтага часу ен меў толькі кніжнае ўяўленне аб Беларусі, але тут у 20 гадовым узросце змог зблізку ўбачыць беларускую прыроду, жыцце і побыт беларусаў.

1.Вяд. Атрымаўшы атэстат сталасці М. Багдановіч, меў намер паступіць у Пецярбургскі універсітэт на філалагічны факультэт, але па стану здароўя не здолеў здзейсніць свой намер і вярнуўшыся з Беларусі ў Яраслаўль, паступіў у Дзямідаўскі юрыдычны ліцэй. Пры гэтым Максім вельмі настойліва займаўся самаадукацыяй. Ужо ў той час яго веды ў галіне гісторыі, літаратуры, культуры народаў славянскага свету мелі энцыклапедычны характар. Ен таксама шмат увагі надаваў замежным мовам, вучыў грэчаскую, лацінскую, італьянскую, польскую, французскую і нямецкую мовы. Ліцэйскі перыяд быў пленным ў паэтычнай дзейнасці. У гэты час ен напісаў свае лепшыя творы. Дзякуючы таму, што ен пабываў у Беларусі, з'явіўся цыкл вершаў "Старая Беларусь" Адзін з вершаў гэтага цыкла - "Слуцкія ткачыхі". На яго вершы была пакладзена музыка. І зараз паслухайце песню "Слуцкія ткачыхі " у выкананні Ансамбля "Песняры".

2.Вяд. Выдадзены ў 1913 годзе зборнік паэзіі "Вянок" стаў адной з вяршынь беларускай лірыкі. І пра што б не пісаў паэт - пра лёс Радзімы і народа, пра родную прыроду , пра каханне, - творы яго гучаць свежа, хвалюючы, надзвычайна прыгожа.

Усё праходзіць - і радасць, і мукі,

Але будешь мне помніцца ты,-

Броўкі цёмныя, вузкія рукі

І галоўкі радок залаты

Сапраўдным паэтычным шэдэўрам інтымнай лірыкі з'яўляецца раманс " Зорка Венера". І зараз ён прагучыц ў выкананні гурта "Гаспадыні"

1.Вяд. Пасля заканчэння юрыдычнага ліцея, Максім Багдановіч пераехаў у Мінск. Жыве на адной кватэры з Змітраком Бядулем, у яго шмат творчых планаў, ён хацеў выдаваць паэтычныя зборнікі, але здейсніць гэтыя намеры не змог. У канцы лютага 1917 года абвастраецца хвароба. Сябры сабралі грошы і ен зноў накіраваўся у Крым. Блізілася трагічная развязка. Паэт пра гэта ведаў і ўсё больш настойліва працаваў:думкі і пачуцці, якімі ён жыў, так і прасіліся на паперу.

Думкі нудныя зноў закружацца.

Сэрца чулае, зноў забаліць...

Ах, калі б ты магла здагадацца.

Як не хочацца мне ухадзіць.

2.Вяд. 25 мая 1917 года ў двадццаціпяцігадовым узросце Максім Багдановіч памірае ў поўнай адзіноце.

У краіне светлай,дзе я ўміраю,

У белым доме ля сіняй бухты,

Я не самотны, я кнігу маю

З друкарні пана Марціна Кухты.

1.Вяд. ...Усе, хто асабіста ведаў Максіма Багдановіча успамінаюць яго як вельмі прыгожага, высокага маладога чалавека з правільнымі рысамі твару, з буйнай хваляй каштанавых валасоў. Але кажуць , што не адна фатаграфія нават і блізка не перадае жывой абаяльнасці паэта. Ды незвычайнае хараство жыве ў яго цудоўных творах, будзіць "светлыя згадкі", дае нам мужнасць і мудрасць.

Ён нёс свой крыж цярпліва, без ныцця

Як самабытны, непаўторны творца,

Хоць рана згасла полымя жыцця.

Ды ўсё гарэць, не згаснуць яго зорцы.

Сцэнарый склалі: Лютаровіч Л.Г., Пальчык Л.Ул.